ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
உலகக் கோப்பை போட்டியில் இந்திய பெண்கள் கிரிக்கெட் அணி வெளிப்படுத்திய மிக அற்புதமான திறமை, இளைஞர்கள் விளையாட்டை தங்களது பணியாக மேற்கொள்வதற்கு ஊக்கமளிக்கும்: விஜய் கோயல்
இளைஞர் நலன் மற்றும் விளையாட்டுத்துறை மத்திய இணை அமைச்சர்  விஜய் கோயல் அவர்கள், அவரது அதிகாரபூர்வமான இல்லத்தில் இந்திய மகளிர் கிரிக்கெட் அணிக்கும் மற்றும் அணி உதவியாளர்களுக்கும் இன்று தனது பாராட்டுகளை தெரிவித்தார். சமீபத்தில் நடந்து முடிந்த மகளிர் உலகக் கோப்பை போட்டியில் அற்புதமாக திறமையை வெளிப்படுத்திய அவர்கள் லண்டனிலிருந்து இந்தியா திரும்பியிருந்தனர்.
குழுவினரை வரவேற்ற திரு கோயல் உலகக் கோப்பை போட்டியில் இந்திய மகளிர் மிக அற்புதமாக தங்கள் திறமையை வெளிப்படுத்தி, இளைஞர்களை, குறிப்பாக இலட்சக்கணக்கான இளம் பெண்களை, விளையாட்டை தங்களது பணியாக மேற்கொள்வதற்கு எழுச்சியூட்டியுள்ளனர் என்று கூறினார். ரியோ ஒலிம்பிக்ஸ், பாராலிம்பிக்ஸ் மட்டுமின்றி, ஹாக்கி, மல்யுத்தம், பேட்மின்டன் விளையாட்டுகளுடன் இப்போது இந்த மகளிர் உலகக் கோப்பை போட்டியில் அற்புதமாக விளையாடியதன் மூலம், இந்தியப் பெண்கள் சர்வதேச விளையாட்டு அரங்கில் வழிநடத்துபவர்களாக முன்னணியில் உள்ளனர். செய்தி தெளிவாக உள்ளது என்ற அவர், ”Beti Bachao, Beti Padhao” இப்போது “Beti Khilao”. என்று கூறினார்.
இந்திய இளைஞர்களை விளையாட்டில் ஈடுபடுத்த வேண்டும் என்ற பிரதம மந்திரி திரு நரேந்திர மோடியின் தொலைநோக்குப் பார்வையை வலியுறுத்திய திரு கோயல், ”விளையாடுபவர்கள் பிரகாசிப்பார்கள்” என்பதே இந்திய இளைஞர்களின் ஆளுமையை ஒட்டுமொத்தமாக மேம்படுத்துவதற்கான சிந்தனையாக இருக்கும் என்றார்.
அணியின் பின்னிருந்து அவர்கள் ஆற்றிய பணிக்கும், இந்திய மகளிர் கிரிக்கெட் மகிழ்ச்சி அடைவதற்கும் கொண்டாடுவதற்கும் காரணமாக அமைந்த, அணியின் பயிற்சியாளர்கள் மற்றும் உதவிப் பணியாளர்களின் முயற்சிகளுக்கும் திரு கோயல் தனது பாராட்டுகளை தெரிவித்தார். இந்த வெற்றி எதிர்வரும் FIFA U-17 உலகக் கோப்பையில்  இந்திய கால்பந்து அணிக்கு ஊக்கமளிப்பதாக அமையும் என்று அவர் தெரிவித்தார். விளையாட்டு அமைச்சகத்தின் கதவுகள் எந்நாளும் இருபத்தி நாலு மணி நேரமும் திறந்திருக்கும் என்று கூறிய திரு கோயல், விளையாட்டு விரர்களுக்கு சிறந்த வசதிகள் செய்து தரப்படும் என்றார்; இதன் மூலம் அவர்களுக்கு ஆர்வம் உள்ள விளையாட்டில், வீரர்கள் சிறக்க முடியும், இந்தியாவை சக்தி மிக்க விளையாட்டு மையமாக உருமாற்ற முடியும் என்றார்.
உலக கோப்பையில் தனது அனுபவத்தை பகிர்ந்து கொண்ட, இந்திய மகளிர் கிரிக்கெட் அணியின் கேப்டன் மித்தாலி ராஜ், அணியில் இருக்கும் ஒவ்வொருவரும் சாம்பியன்ஷிப் போட்டிகளில் தங்களது திறமையை வெளிப்படுத்திய முறையை பாராட்டினார்; தொடர்ந்து ஊக்கமளித்த பிரதம மந்திரி நரேந்திர மோடி மற்றும் விளையாட்டுத்துறை அமைச்சர் விஜய் கோயல் ஆகியோருக்கு நன்றி தெரிவித்துக் கொண்டார். அணியின் நட்சத்திர வீர்ர்கள், ஹர்மான் பிரீத் கவுர் மற்றும் பூனம் ராவ்த் ஆகியோரும், உலகக் கோப்பை இறுதிப் போட்டியில் இங்கிலாந்திற்கு எதிரான பரபரப்பான ஆட்டத்தின் போது நிகழ்ந்த தங்களது அனுபவங்களை பகிர்ந்து கொண்டனர்.
(Visitor Counter : 38
பாதுகாப்பு அமைச்சகம்
பதக்கங்கள் மற்றும் விருதுகள் : சுதந்திர தினம் 2023
2023 சுதந்திர தினத்தை முன்னிட்டு ராணுவ வீரர்களுக்கு பின்வரும் வீரதீர விருதுகள் வழங்கப்படுகின்றன.
சௌர்ய சக்ரா விருது ஒன்பது பேருக்கு வழங்கப்படுகிறது. இதில் 4 பேருக்கு மரணத்துக்குப் பின்னர் வழங்கப்படுகிறது.
பார் டூ சேனா பதக்கம் 2 பேருக்கும், தீரச்செயலுக்கான சேனா பதக்கம் 52 பேருக்கும் வழங்கப்படுகிறது.
மென்சன் இன் டெஸ்பாச்சஸ் பதக்கம் 30 பேருக்கு வழங்கப்படுகிறது. முழு விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1948663
பாதுகாப்பு அமைச்சகம்
20-வது இந்தியா – பிரான்ஸ் ராணுவ அதிகாரிகள் கூட்டுப் பேச்சுவார்த்தை பாரீஸில் நடைபெற்றது
இந்தியா – பிரான்ஸ் ராணுவ அதிகாரிகள் அளவிலான 20-வது கூட்டுப் பேச்சுவார்த்தை, பிரான்ஸ் நாட்டின் பாரீஸ் நகரில் ஏப்ரல் 12-13, 2022 நடைபெற்றது. இந்தப் பேச்சுவதார்த்தைக்கு, ஒருங்கிணைந்த படைப் பிரிவுகளின் உதவித் தலைவர், இன்ட்-சி, தலைமையிட, ஒருங்கிணைந்த ராணுவ அதிகாரிகள்  ஏர் வைஸ் மார்ஷல் பி.மணிகண்டன் மற்றும் இருதரப்பு ஒத்துழைப்பு தெற்குப் பிரிவு தலைவர்/பணியாளர் தலைமையிட பிரிகேடியர் ஜெனர் எரிக் பெல்டியர் ஆகியோர் கூட்டாகத் தலைமைவகித்தனர்.
இந்த சந்திப்பு, நட்புறவுடனும், இதமான மற்றும் உள்ளன்பான சூழலிலும் நடைபெற்றது. தற்போதைய இருதரப்பு ராணுவ ஒத்துழைப்பு நடைமுறை வரம்பின்கீழ் புதிய முன்முயற்சிகளை மேற்கொள்ளுதல் மற்றும் தற்போதைய ராணுவ நடவடிக்கைகளை வலுப்படுத்துவது குறித்தும் இந்தப் பேச்சுவார்த்தையில் முக்கிய கவனம் செலுத்தப்பட்டது.
திட்டமிடல் மற்றும் செயல்பாடு ரீதியாக, இருநாடுகளுக்குமிடையிலான ராணுவ ஒத்துழைப்புகளை அதிகரிக்கச் செய்யும் நோக்கில், இந்தியா – பிரான்ஸ் கூட்டு ராணுவ அதிகாரிகள் அளவிலான பேச்சுவார்த்தைகள் தொடங்கப்பட்டது.
பாதுகாப்பு அமைச்சகம்
இந்தோ-பசிபிக் பிராந்தியத்தின் சிக்கல்கள் மற்றும் பயன்படுத்தப்படாத திறன்கள், வளமான, பாதுகாப்பான மற்றும் அனைவரையும் உள்ளடக்கிய எதிர்காலத்திற்கான ஒருங்கிணைந்த முயற்சிகள் அவசியம் என்று புதுதில்லியில் நடைபெற்ற 13 வது இந்தோ-பசிபிக் இராணுவத் தலைவர்கள் மாநாட்டில் பாதுகாப்புத்துறை அமைச்சர் கூறினார்
பண்டைய இந்திய நெறிமுறைகளான 'வசுதைவ குடும்பகம்'  மற்றும் ஜி-20 தாரக மந்திரமான 'ஒரே பூமி, ஒரே குடும்பம், ஒரே எதிர்காலம்'' ஆகியவற்றுக்கு இணங்க, செழிப்பு, பாதுகாப்பு மற்றும் உள்ளடக்கம் ஆகியவற்றால் குறிக்கப்பட்ட எதிர்காலத்தை உறுதி செய்வதற்காக, இந்தோ-பசிபிக் பிராந்தியத்தின் சிக்கல்களைக் கையாள்வதற்கான கூட்டு அறிவு மற்றும் ஒருங்கிணைந்த முயற்சிகளுக்கு பாதுகாப்புத் துறை அமைச்சர் திரு. ராஜ்நாத் சிங் அழைப்பு விடுத்துள்ளார். செப்டம்பர் 26, 2023 அன்று புதுதில்லியில் நடைபெற்ற 13வது இந்தோ-பசிபிக் ராணுவத் தளபதிகள் மாநாட்டில்  பாதுகாப்புத் துறை அமைச்சர் தொடக்க உரை நிகழ்த்தினார். இந்த நிகழ்ச்சியில் முப்படைகளின் தலைமைத் தளபதி அனில் சவுகான், ராணுவத் தளபதி மனோஜ் பாண்டே மற்றும் 35 நாடுகளின் ராணுவத் தளபதிகள் மற்றும் பிரதிநிதிகள் கலந்து கொண்டனர்.
இந்தோ-பசிபிக் இனி ஒரு முழுமையான புவிப் பாதுகாப்புக் கட்டமைப்பாகும், மேலும் பிராந்தியம் எல்லைத் தகராறுகள் மற்றும் கடற்கொள்ளை உள்ளிட்ட பாதுகாப்புச் சவால்களின் சிக்கல்களை எதிர்கொள்கிறது என்று திரு ராஜ்நாத் சிங் கூறினார்.
"வெவ்வேறு நாடுகளின் 'கவலைக்குரிய வட்டங்கள் ' ஒருவருக்கொருவர் ஒன்றுடன் ஒன்று இணைவதற்கான சந்தர்ப்பங்களாக இருக்கலாம். எந்தவொரு நாட்டின் பிரத்தியேகப் பொருளாதார சூழல்களுக்கு அப்பால், ஆழ்கடல் வழியாக செல்லும் சர்வதேச கடல் வர்த்தகப் பாதைகள் பொருத்தமான எடுத்துக்காட்டுகளாகும். இது நாடுகளுக்கு இடையில் மோதலுக்கு வழிவகுக்கும் ‘’ என்று அவர் கூறினார்.
உலகளாவிய பிரச்சினைகள் பல பங்குதாரர்களை உள்ளடக்கியது என்பதை நாடுகள் அங்கீகரிக்க வேண்டும் என்றும், எந்தவொரு நாடும் இந்த சவால்களை தனியாக எதிர்கொள்ள முடியாது என்றும் திரு ராஜ்நாத் சிங் சுட்டிக்காட்டினார். பரந்த சர்வதேச சமூகத்துடன் ஈடுபட வேண்டியதன் அவசியத்தையும், ராஜதந்திரம், சர்வதேச அமைப்புகள் மற்றும் உடன்படிக்கைகள் மூலம் ஒன்றிணைந்து செயல்பட வேண்டியதன் அவசியத்தையும் அவர் வலியுறுத்தினார். கடல்சார் நடவடிக்கைகளுக்கான சட்டக் கட்டமைப்பை நிறுவுவதற்கும், பல்வேறு நாடுகளின் 'கவலைக்குரிய வட்டங்களிலிருந்து ' எழும் பிரச்சினைகளை நிவர்த்தி செய்வதற்கும் அத்தகைய சர்வதேச ஒப்பந்தத்திற்கு 1982 ஆம் ஆண்டின் ஐக்கிய நாடுகளின் கடல்சார் சட்டம் தொடர்பான உடன்படிக்கை  ஒரு நல்ல எடுத்துக்காட்டு என்று அவர் கூறினார்.
அதே நேரத்தில், உலக அரங்கில் தேசிய நலன்களை மேம்படுத்த நாடுகள் தங்கள் 'செல்வாக்கு வட்டத்தை' அடையாளம் கண்டு விரிவுபடுத்த முயற்சிக்க வேண்டும் என்று பாதுகாப்பு அமைச்சர் கருதினார். கூட்டாண்மைகளை கட்டியெழுப்புவது, பிராந்திய அமைப்புகளில் பங்கேற்பது மற்றும் ராஜதந்திர, பொருளாதார அல்லது ராணுவக் கருவிகளை உத்தி ரீதியாக பயன்படுத்துவது ஆகியவை இதில் அடங்கும் என்று அவர் கூறினார்.
ஐபிஏசிசி, இந்தோ-பசிபிக் இராணுவ மேலாண்மை கருத்தரங்கு  மற்றும் மூத்த பட்டியலிடப்பட்ட தலைவர்கள் மன்றம்  ஆகியவை பிராந்தியத்தில் நிலப் படைகளின் மிகப்பெரிய சிந்தனை நிகழ்வுகளில் ஒன்றாகும் என்று திரு ராஜ்நாத் சிங் குறிப்பிட்டார். இந்த நிகழ்வுகள் பகிரப்பட்டப் பார்வையை நோக்கி பொதுவான முன்னோக்குகளை உருவாக்குவதற்கும், அனைவருக்கும் கூட்டுப் பாதுகாப்பு உணர்வில் கூட்டாண்மைகளை உருவாக்குவதற்கும் வலுப்படுத்துவதற்கும் ஒரு தனித்துவமான வாய்ப்பை வழங்குகின்றன என்று அவர் கூறினார்.
பாதுகாப்பு அமைச்சகம்
காஷ்மீரில் பாதுகாப்பு நிலவரம் குறித்து ராணுவத் தளபதி ஆய்வு
காஷ்மீர் யூனியன் பிரதேசத்தில் தற்போது நிலவும் பாதுகாப்பு சூழலை ஆய்வு செய்ய ராணுவத் தளபதி ஜெனரல் எம்.எம் நரவானே 2 நாள் பயணம் மேற்கொண்டுள்ளார்.
இதற்காக இன்று ஸ்ரீநகர் சென்ற ஜெனரல் நரவானே மற்றும் வடக்கு பகுதி கமாண்டர் லெப்டினன்ட் ஜெனரல் ஒய்.கே.ஜோஷி, சினார் படைப்பிரிவு கமாண்டர் லெப்டினன்ட் ஜெனரல் டி.பி.பாண்டே ஆகியோர் காஷ்மீரில் உள்ள ராணுவ முகாம்களை பார்வையிட்டனர். காஷ்மீரில் தற்போது நிலவும் பாதுகாப்பு சூழலை அங்கு பணியில் இருக்கும் கமாண்டர்கள் விளக்கினர். தீவிரவாத அமைப்புக்கு உள்ளூர் இளைஞர்கள் தேர்வு செய்யும் பணியில் ஈடுபடுவர்களை அடையாளம் காண மேற்கொண்டுள்ள நடவடிக்கைகளை ராணுவ கமாண்டர்கள் எடுத்து கூறினர்.
தீவிரவாத இயக்கத்துக்கு ஆட்கள் சேர்ப்பதை தடுப்பது, உள்ளூர் தீவிரவாதிகளை சரணடைய செய்வது போன்ற முயற்சிகள் குறித்தும் ஆலோசிக்கப்பட்டன.
ராணுவ வீரர்களுடன் கலந்துரையாடிய தளபதி ஜெனரல் நரவானே, தீவிரவாத சவால்கள் மற்றும் பெருந்தொற்று சவால்கள் இரண்டையும் எதிர்த்து அயராது போராடும் ராணுவ வீரர்கள் மற்றும் கமாண்டர்களுக்கு பாராட்டு தெரிவித்தார்.
உருவாகி வரும் சவால்களை திறம்பட எதிர்கொள்ள ராணுவத்தினர் தயார்நிலையில் இருக்க வேண்டும் என அவர் வலியுறுத்தினார். எல்லை கட்டுப்பாட்டு கோட்டுப் பகுதி மற்றும் காஷ்மீரில் நிலவும் ஒட்டுமொத்த பாதுகாப்பு நிலவரம் குறித்து சினார் படைப்பிரிவு கமாண்டர் விளக்கினார்.
அதன்பின் இன்று மாலை ஜம்மு காஷ்மீர் துணை நிலை ஆளுநர் திரு மனோஜ் சின்ஹாவை, ராஜ்பவனில், ராணுவ தளபதி சந்தித்து பேசினார். அப்போது உருவாகி வரும் சவால்கள், ஜம்மு காஷ்மீரில் நீண்ட கால அமைதிக்கான திட்டங்கள் ஆகியவை குறித்து இருவரும் ஆலோசித்தனர். ஜம்மு காஷ்மீரில் அமைதியை கொண்டு வருவது மற்றும் கொரோனா தொற்று நேரத்தில் உள்ளூர் நிர்வாகத்தினருக்கு உதவுவது போன்றவற்றில் இந்திய ராணுவத்தின் பங்கை துணை நிலை ஆளுநர் பாராட்டினார்.
மேலும் விவரங்களுக்கு:
https://pib.gov.in/PressReleasePage.aspx?PRID=1723868
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைச் செய்திகள்
மொத்தம் 2,13,830 நோயாளிகள் கொவிட்-19 தொற்றிலிருந்து குணமடைந்துள்ளனர்.
குணமடைந்தோர் விகிதம் 54.13 சதவீதமாக உயர்வு
கடந்த 24 மணி நேரத்தில், மொத்தம் 9,120 கொவிட்-19 நோயாளிகள் குணமடைந்துள்ளனர். இவர்களையும் சேர்த்து, இதுவரை, மொத்தம் 2,13,830 பேர் கொவிட்-19 நோயிலிருந்து குணமடைந்துள்ளனர். கொவிட்-19 நோயாளிகளில், குணமடைந்தோர் விகிதம் 54.13 சதவீதம் ஆகும்.
தற்போது, 1,68,,269 பேர் சிகிச்சை பெற்று வருகின்றனர். இவர்கள் அனைவரும் தீவிர மருத்துவக் கண்காணிப்பின் கீழ் உள்ளனர்.
அரசு பரிசோதனைக் கூடங்களின் எண்ணிக்கை 715 ஆக அதிகரிக்கப்பட்டுள்ளது. தனியார் பரிசோதனைக் கூடங்களின் எண்ணிக்கையும் 259 ஆக அதிகரித்துள்ளது . அவற்றின் விவரம் வருமாறு;
ரியல் டைம் ஆர்டி பிசிஆர் அடிப்படையிலான ஆய்வகங்கள்; 543 
ட்ரூநேட் அடிப்படையிலான சோதனைக் கூடங்கள்; 356
சிபிஎன்ஏஏடி அடிப்படையிலான சோதனைக் கூடங்கள் ; 75
கடந்த 24 மணி நேரத்தில், 1,89,869 மாதிரிகள் சோதனை செய்யப்பட்டுள்ளன. மொத்தம் சோதிக்கப்பட்ட மாதிரிகள் இதுவரை 66,16,496.
கொவிட்-19 தொடர்பான தொழில்நுட்ப விஷயங்கள், விதிமுறை வழிகாட்டுதல்கள், அறிவுரைகள் அடங்கிய அனைத்து அதிகாரபூர்வ, அண்மைத் தகவலுக்கு அவ்வப்போது https://www.mohfw.gov.in/ மற்றும் @MoHFW_INDIA தளங்களை அணுகவும்.
தொழில்நுட்பம் தொடர்பான கேள்விகளை technicalquery.covid19[at]gov[dot]in என்ற தளத்துக்கு அனுப்பலாம். மற்ற கேள்விகளுக்கு ncov2019[at]gov[dot]in மற்றும் @CovidIndiaSeva என்ற தளங்களை அணுகலாம்.
கொவிட்-19 பற்றிய தகவல் ஏதேனும் தேவையென்றால், தொடர்பு கொள்ள வேண்டிய மத்திய சுகாதாரம் மற்றும் குடும்பநலத்துறை அமைச்சகத்தின் உதவிமைய எண்கள்;+91-11-23978046 or 1075 . மாநிலங்கள், யூனியன் பிரதேசங்களின் உதவிமைய எண்கள் பட்டியல் https://www.mohfw.gov.in/pdf/coronvavirushelplinenumber.pdf என்ற தளங்களில் கிடைக்கும்
உணவுப் பதப்படுத்துதல் தொழிற்சாலைகள் அமைச்சகம்
உள்ளூர் உணவுப் பதப்படுத்துதல் துறைக்கு ஆதரவு
தற்சார்பு இந்தியா இயக்கத்தின் ஒரு பகுதியாக உணவுப் பதப்படுத்துதல் துறையில் உள்ளூர் தொழில்களை ஆதரிக்கும் திட்டத்தை மத்திய உணவுப்பதப்படுத்துதல் தொழில்துறை அமைச்சகம் செயல்படுத்தி வருகிறது. பிரதமரின் குறு நிறுவனங்களின் உணவுப்பதப்படுத்துதல் தொழில்களை இயல்பாக்கும் திட்டத்தின் கீழ் நிதியுதவி, தொழில்நுட்ப உதவி, வணிக ஆதரவு ஆகியவை வழங்கப்படுகின்றன. நாட்டில் குறு நிறுவனங்களின் உணவுப்பதப்படுத்துதல் தொழில் மேம்படுத்துவதே இதன் நோக்கமாகும். 2020-21 முதல் 2024-25 வரையிலான ஐந்தாண்டு காலத்திற்கு ரூ.10,000 கோடி ஒதுக்கீட்டுடன் இத்திட்டம் செயல்படுத்தப்படும். இதுவரை மொத்தம் 27,003 கடனுதவி, கடனுடன் கூடிய மானியத் திட்டத்தின் கீழ் வழங்கப்பட்டுள்ளன.
தமிழை்நாட்டில் 3,552 கடனுதவிகளும், புதுச்சேரியில் 47 கடனுதவிகளும் வழங்கப்பட்டுள்ளன.
மக்களவையில் எழுத்து மூலம் அளித்த பதிலில் மத்திய உணவுப்பதப்படுத்துதல் துறை இணையமைச்சர் திரு.பிரகலாத் சிங் பட்டேல் இத்தகவலைத் தெரிவித்துள்ளார்.
இந்திய போட்டிகள் ஆணையம்
எம்பசிஸ் லிமிடெட்டை பிசிபி டோப்கோ IX பிரைவேட் லிமிடெட், வேவர்லி பிரைவேட் லிமெடெட்  மற்றும் பிளாட்டினம் அவ்ல் சி 2018 ஆர் எஸ் சி லிமிடெட்  வாங்குவதற்கு சிசிஐ ஒப்புதல்
எம்பசிஸ் லிமிடெட்டை பிசிபி டோப்கோ IX பிரைவேட் லிமிடெட், வேவர்லி பிரைவேட் லிமெடெட்  மற்றும் பிளாட்டினம் அவ்ல் சி 2018 ஆர் எஸ் சி லிமிடெட்  வாங்குவதற்கு இந்திய போட்டியியல் ஆணையகம்  ஒப்புதல் அளித்துள்ளது.
போட்டியியல் சட்டம், 2002-இன் 31-ஆம் பிரிவின் படி இந்த ஒப்புதல் அளிக்கப்பட்டுள்ளது. எம்பசிஸின் 75 சதவீத பங்குகளை தொடர் பரிவர்த்தனைகள் மூலம் பிசிபி டோப்கோ வாங்கும்.
சிங்கப்பூர் விதிகளின் கீழ் நிறுவப்பட்ட நிறுவனமான பிசிபி டோப்கோ, இந்தியாவிலோ அல்லது உலகின் மற்ற பகுதிகளிலோ எந்த விதமான வர்த்தகத்திலும் இது வரை ஈடுபட்டிருக்கவில்லை. ஜிஐசி இன்வெஸ்டர் சிங்கப்பூரில் செயல்படும் ஒரு தனியார் சிறப்பு நோக்க முகமையாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725360
பிரதமர் அலுவலகம்
உங்கள் வருகையை இந்தியா எதிர்நோக்கி இருக்கிறது, அமெரிக்க அதிபர் டொனால்டு டிரம்ப்புக்கு பிரதமர் மோடி
அமெரிக்க அதிபர் டொனால்டு டிரம்ப் இந்தியாவில் 2 நாள் அரசு முறைப் பயணம் மேற்கொள்ள இருப்பதையொட்டி, “அமெரிக்க அதிபர் டொனால்டு டிரம்ப் அவர்களே, உங்களது வருகையை இந்தியா எதிர்நோக்கியிருக்கிறது” என்று பிரதமர் நரேந்திர மோடி தெரிவித்துள்ளார்.
இது குறித்து பிரதமர் வெளியிட்டுள்ள டுவிட்டர் பதிவில், “உங்களது பயணம் நம் நாடுகளுக்கு இடையேயான நட்புறவை மேலும் வலுப்படுத்துவது உறுதி. மிக விரைவில் உங்களை அகமதாபாத்தில் சந்திக்கிறேன்” என்று குறிப்பிட்டுள்ளார்.
இன்று  அகமதாபாத் வந்தடையும் அதிபர் டொனால்டு டிரம்ப், அங்கு மோதேரா விளையாட்டரங்கில் நடைபெறும் நமஸ்தே டிரம்ப் நிகழ்ச்சியில் பங்கேற்பதுடன், சபர்மதி ஆசிரமத்திற்கும் செல்கிறார்.
மாலையில் அவர் புதுதில்லி வந்தடைகிறார். பிரதமருடன் பல்வேறு தேசிய மற்றும் சர்வதேச பிரச்சனைகள் குறித்து அவர் விரிவான பேச்சுவார்த்தை நடத்துவார் என எதிர்பார்க்கப்படுகிறது.
அமெரிக்க அதிபர் டொனால்டு டிரம்ப் அவர்களே, உங்களது வருகையை இந்தியா எதிர்நோக்கியிருக்கிறது!
— PIB in Tamil Nadu  February 24, 2020
உங்களது பயணம், நம் நாடுகளுக்கு இடையேயான நட்புறவை மேலும் வலுப்படுத்துவது உறுதி.
மிக விரைவில் உங்களை அகமதாபாத்தில் சந்திக்கிறேன் https://t.co/4zYyINj12A
(மெலானியாவுடன் இந்தியாவிற்கு புறப்படுகிறேன்! https://t.co/97qHDwlQQ9
— PIB in Tamil Nadu  February 24, 2020
நுகர்வோர் நலன், உணவு மற்றும் பொது விநியோகம் அமைச்சகம்
சமையல் எண்ணெய் மற்றும் எண்ணெய் வித்துக்களின் இருப்பு வரம்பு உத்தரவின் அமலாக்கத்திற்கு மாநிலங்கள் / யூனியன் பிரதேசங்களுடனான கூட்டத்திற்கு மத்திய அரசு தலைமை தாங்கியது
நாட்டில் சமையல் எண்ணெய் விலையைக் குறைப்பதற்கு மத்திய அரசால் பல்வேறு நடவடிக்கைகள் எடுக்கப்பட்டு வருகின்றன. இதன் ஒரு பகுதியாக 2022 ஜூன் 30 வரையில் சமையல் எண்ணெய் மற்றும் எண்ணெய் வித்துக்களின் இருப்பு வரம்பு குறித்து 2022 பிப்ரவரி 3 அன்று உத்தரவு ஒன்றை அரசு பிறப்பித்தது.
இந்த உத்தரவு சமையல் எண்ணெய் மற்றும் எண்ணெய் வித்துக்களின் இருப்பு மற்றும் விநியோகத்தை முறைப்படுத்த மத்திய அரசுக்கும், அனைத்து மாநிலங்கள் மற்றும் யூனியன் பிரதேச அரசுகளுக்கும் அதிகாரமளிக்கிறது. நாட்டில் சமையல் எண்ணெய் மற்றும் எண்ணெய் வித்துக்கள் பதுக்கப்படுவதை தடுப்பதற்கும் அரசுக்கு உதவுகிறது. இந்த உத்தரவை அமல்படுத்துவது பற்றி அனைத்து மாநிலங்கள் மற்றும் யூனியன் பிரதேசங்களுடன் விவாதிக்க 08.02.2022 அன்று, உணவு மற்றும் பொது விநியோகத் துறையால் கூட்டம் ஒன்றுக்கு ஏற்பாடு செய்யப்பட்டது.
இந்த கூட்டத்தில், வழங்கல் தொடருக்கு இடையூறு இல்லாமலும் வர்த்தகத்திற்கு அனாவசியமான பிரச்சனை ஏற்படாமலும் இந்த உத்தரவை அமலாக்க மாநிலங்கள் மற்றும் யூனியன் பிரதேசங்கள் வலியுறுத்தப்பட்டன. இந்த உத்தரவு பிறப்பிக்கப்பட்ட 30 நாட்களுக்குள் குறிப்பிடப்பட்ட இருப்பு வரம்புக்குள் சமையல் எண்ணெய் மற்றும் எண்ணெய் வித்துக்கள் அளவை கொண்டு வர வேண்டும் என்றும் வலியுறுத்தப்பட்டது. இதற்காக உருவாக்கப்பட்டுள்ள https://evegoils.nic.in/eosp/login என்ற இணையப் பக்கத்தின் மூலம் மாநிலங்களும் தொடர்ச்சியாக கண்காணிக்க அறிவுறுத்தப்பட்டன.
இந்த நடவடிக்கைகள் சமையல் எண்ணெயின் விலை உயர்வை கட்டுப்படுத்துவதோடு பதுக்கல், கள்ளச்சந்தை போன்ற நியாயமற்ற நடவடிக்கைகளையும் தடுக்கும் என்று எதிர்பார்க்கப்படுகிறது. தற்போதுள்ள சர்வதேச விலை நிலவரம் பற்றியும் இது இந்தியச் சந்தையை எவ்வாறு பாதிக்கிறது என்பது பற்றியும் கூட இந்தக் கூட்டத்தில் எடுத்துரைக்கப்பட்டது.
இளைஞர் நலன் மற்றும் விளையாட்டு அமைச்சகம்
உடல் தகுதி இந்தியா வினாடி வினா- 2021 போட்டிக்கு மாணவர்கள் தகுதி பெற பல்வேறு வாய்ப்புகளை வழங்கும் வகையில் 2 தொடக்கநிலை சுற்றுகள் நடைபெறும்
முக்கிய அம்சங்கள்:
- தொடக்கநிலை சுற்றில் வெற்றி பெறுபவர்கள் டிசம்பர் மாதத்தில் மாநிலச் சுற்று போட்டியில் பங்கேற்கலாம்
- மாநில சுற்றில் வெற்றி பெறுபவர்கள் 2022 ஜனவரி- பிப்ரவரியில் நடைபெறும் தேசிய அளிவிலான போட்டியில் பங்கேற்பார்கள்
இந்த ஆண்டின் முற்பகுதியில் தொடங்கப்பட்ட உடல் தகுதி இந்தியா வினாடி வினா போட்டி இனி இரண்டு தொடக்கநிலை சுற்றுக்களைக் கொண்டதாக இருக்கும். போட்டியில் பங்கேற்கும் மாணவர்கள் ஏதாவது ஒரு சுற்றிலோ அல்லது இரண்டிலுமே பங்கேற்கலாம்.
இரண்டு தொடக்கநிலை சுற்றுக்களில் தகுதி பெற்றவர்களின் பட்டியல் தயாரிக்கப்பட்டு அடுத்த கட்டத்துக்கு மாணவர்கள் இறுதி செய்யப்படுவார்கள். இரண்டு சுற்றுக்களில் பங்கேற்ற மாணவர்களுக்கு அதிக மதிப்பெண் பலன் கிடைக்கும்.
இரண்டாவது தொடக்கநிலை சுற்றுக்கான தேதியும் நேரமும் விரைவில் அறிவிக்கப்படும்.
ஒவ்வொரு மட்டத்திலும் வெற்றி பெறுபவர்கள் ரொக்கப் பரிசுகளை வெல்லும் வாய்ப்புடன் மாநில மற்றும் தேசிய அளவிலான சாம்பியன் பட்டத்தையும் பெற முடியும்.
இந்தியாவின் வளமையான விளையாட்டு வரலாற்றை மாணவர்கள் தெரிந்துகொள்ளும் வகையில் விழிப்புணர்வை ஏற்படுத்துவதே இந்த வினாடி வினா போட்டியின் முக்கிய நோக்கமாகும்.
பாதுகாப்பு அமைச்சகம்
மலேசியாவில் நடைபெறும் லங்காவி சர்வதேச கடற்சார் மற்றும் விண்வெளிக் கண்காட்சி 2023-ல்  கூடுதல் செயலாளர் தலைமையில் இந்தியக் குழு பங்கேற்கிறது
2023 மே 22 முதல் 25 வரை மலேசியாவில் நடைபெறும் 16-வது லங்காவி சர்வதேச கடற்சார் மற்றும் விண்வெளிக் கண்காட்சி  யில்  கூடுதல் செயலாளர் திரு டி. நடராஜன் தலைமையிலான இந்தியக் குழு பங்கேற்றுள்ளது. இந்தக் கண்காட்சிக்கிடையே மலேசிய பாதுகாப்பு அமைச்சர் டத்தோ செரி முகமது ஹசனை  கூடுதல் செயலாளர் சந்தித்தார்.
1991-ம் ஆண்டு உருவாக்கப்பட்டு இரண்டாண்டுக்கு ஒருமுறை நடத்தப்படும் லிமா, ஆசிய- பசிஃபிக் பிராந்தியத்தில் மிகப்பெரிய கடற்சார் மற்றும் விண்வெளிக் கண்காட்சிகளில் ஒன்றாகும். இந்த ஆண்டுக் கண்காட்சியில் இந்தியா உட்பட 30-க்கும் அதிகமான நாடுகளைச் சேர்ந்த சுமார் 600 நிறுவனங்கள் பங்கேற்கின்றனர்.
பெண்கள் மற்றும் குழந்தை நலன் அமைச்சகம்
‘ஆள் கடத்தல்  மசோதா 2021’ குறித்த கருத்துகள் வரவேற்பு
‘ஆள் கடத்தல்  மசோதா 2021’ குறித்து பங்குதாரர்கள் அனைவரின் கருத்துக்களையும் மகளிர் மற்றும் குழந்தைகள் மேம்பாட்டு அமைச்சகம் வரவேற்றுள்ளது. தனி நபர்களை, குறிப்பாக பெண்கள் மற்றும் குழந்தைகள் கடத்தப்படுவதைத் தடுத்து, பாதிக்கப்பட்டவர்களின் உரிமைகளுக்கு மரியாதை வழங்கி, அவர்களுக்கு பாதுகாப்பு, ஆதரவு மற்றும் மறுவாழ்வு அளித்து, ஆதரவான சட்ட, பொருளாதார மற்றும் சமூக சூழலியலை அவர்களுக்கு உருவாக்குவதுடன், குற்றவாளிகள் மீது வழக்கு தொடுப்பதை உறுதி செய்வது இந்த மசோதாவின் நோக்கமாகும். இந்த மசோதா இறுதி செய்யப்பட்ட பிறகு, அமைச்சரவையின் ஒப்புதலுக்கு அனுப்பி வைக்கப்படும். அதைத்தொடர்ந்து சட்டமாக இயற்றுவதற்காக நாடாளுமன்றத்தின் இரு அவைகளின் ஒப்புதலை பெறுவதற்காக அனுப்பப்படும். எல்லை தாண்டிய செயல்கள் அடங்கிய ஆள்கடத்தல் தொடர்பான ஒவ்வொரு குற்றத்திற்கும் இந்தச் சட்டம் பொருந்தும்.
14.07.2021 ஆம் தேதிக்குள் santanu.brajabasi[at]gov[dot]in என்ற மின்னஞ்சல் முகவரிக்கு இந்த மசோதா குறித்த கருத்துக்களை அனுப்பலாம்.
வரைவு மசோதாவைக் காண:
https://wcd.nic.in/acts/public-notice-and-draft-trafficking-persons-prevention-care-and-rehabilitation-bill-2021
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732617
ரெயில்வே அமைச்சகம்
ரயில்வே சலுகைகளைத் துறந்த மூத்த குடிமக்களுக்கு பிரதமர் பாராட்டு
இந்தியாவில் ரயில் பயணத்துக்காகத் தரப்பட்ட கட்டணச் சலுகைகளைத் துறந்த மூத்த குடிமக்களைப் பிரதமர் திரு. நரேந்திர மோடி பாராட்டினார். லண்டனில் நடைபெற்ற எங்கும் இந்தியாவைப் பற்றியே பேச்சு  என்ற நிகழ்ச்சியில் இந்தியர்களுடன் உரையாடிய அவர், ரயில்வே நிலையத்தில் தான் சிறு வயதில் வசித்த நாட்களை நினைவுகூர்ந்தார். அப்போது கிடைத்த அனுபவம் தனக்கு வலுவூட்டியதையும் குறிப்பிட்டார்.
புதிய கட்டுமானத்தை உருவாக்கியதில் இந்திய ரயில்வேயில் குறிப்பிடத் தக்க முன்னேற்றம் ஏற்பட்டுள்ளதைப் பிரதமர் சுட்டிக் காட்டினார்.
2016ம் ஆண்டு ஆகஸ்ட் 15ம் தேதி தொடங்கி 2018 மார்ச் 31ம் தேதி வரையில் நாட்டில் உள்ள 40 லட்சம் மூத்த குடிமக்கள் தன்னிச்சையாக சலுகைகளை துறந்ததன் மூலம் மொத்தம் ரூ. 77 கோடி அளவுக்கு நிதி மிச்சப்படுத்தப்பட்டுள்ளது என்று பிரதமர் தெரிவித்தார்.
மனித வள மேம்பாட்டு அமைச்சகம்
அனிமேஷன், விஷூவல் எஃபெக்ட்ஸ், காமிக்ஸ் துறையில் தொழில்துறை - திறன் தொடர்புகளை வலுப்படுத்துதல் குறித்த ஆலோசனை நிகழ்ச்சி
டிஜிட்டல் கல்வி மற்றும் ஆற்றல் திறன் அமலாக்கம் மூலம் தற்சார்பு நிலையை அடைதலின் ஒரு பகுதியாக, கல்வித்துறையில் நிதிநிலை அறிக்கை 2022 அமலாக்கம் குறித்த இணைய கருத்தரங்கு இன்று நடத்தப்பட்டது. இந்நிகழ்ச்சியில் பிரதமர் திரு.நரேந்திரமோடி உரையாற்றினார். சம்பந்தப்பட்ட துறைகளின் மத்திய அமைச்சர்கள், கல்வி, திறன் மேம்பாடு, அறிவியல், தொழில்நுட்பத்துறைகளை சேர்ந்தவர்கள் இந்நிகழ்ச்சியில் பங்கேற்றனர்.
இதில் அனிமேஷன், விஷூவல் எஃபெக்ட்ஸ், காமிக்ஸ் துறையில் தொழில்துறை-திறன் தொடர்புகளை வலுப்படுத்துதல் குறித்த ஆலோசனை நிகழ்ச்சியை டெக்னிகலர் இந்தியா அமைப்பின் தலைவர் திரு .பிரன் கோஸ் நடத்தினார். இந்த அமர்வுக்கு மத்திய தகவல் மற்றும் ஒலிபரப்புத்துறை அமைச்சகத்தின் செயலாளர் திரு. அபூர்வ சந்திரா மற்றும் திறன் மேம்பாடு மற்றும் தொழில்முனைவு அமைச்சகத்தின் கூடுதல் செயலாளர் திரு. அதுல் திவாரி ஆகியோரும் தலைமை தாங்கினர். பல நிறுவனங்களின் தலைமை செயல் அதிகாரிகளும் இதில் கலந்து கொண்டனர்.
இந்நிகழ்ச்சியில் திரு. பிரன் கோஷ் பேசுகையில், பட்ஜெட் அறிவிப்புகளை, பொருளாதாரத்தில் நனவாக்குவது எப்படி என்பது குறித்து இந்த அமர்வு கவனம் செலுத்துவதாக கூறினார்.
திரு. அபர்வ சந்திரா பேசுகையில், பட்ஜெட் உரையில் ஏவிஜிசி குறித்த அறிவிப்பு முக்கியமானது என்றும், இது ஏவிஜிசி துறையின் முக்கியத்துவத்தையும், மற்றும் நாட்டில் வேலைவாய்ப்பை உருவாக்குவதில் இதன் பங்கையும் அங்கீகரிக்கிறது என்றும் கூறினார்.
திரு. அதுல் திவாரி பேசுகையில், ‘‘நீண்டகாலமாக ஏவிஜிசி துறை அங்கீகரிக்கப்படவில்லை என்றும், தற்போது இந்த துறை அங்கீகரிக்கப்படுவது மட்டும் அல்லாமல், வேகமாக வளர்ந்து வருவதாகவும், தற்போது இத்துறையில் திறமைசாலிகள், முதலீடு, கல்வி ஆகியவை தேவை’’ என்றார்.
இந்நிகழ்ச்சியில் பேசிய புனார்யுக் நிறுவனத்தின் தலைமை செயல் அதிகாரி திரு. ஆசிஷ் குல்கர்னி, ‘‘ நடிகர்கள் இத்துறையை சிறப்பாக சீரமைக்கவில்லை. சினிமா தயாரிப்பில் 100 ஆண்டுகளுக்கு மேலாக இருக்கும் இந்தியா, உலகளவில் அதிகமாக திரைப்படங்களை தயாரிக்கிறது. திரைக்கதையில் இந்தியர்கள் சிறந்து விளங்குகின்றனர். ஆனால், அவர்களுக்கு ஏவிஜிசி துறையில் கல்வி மற்றும் திறன்கள் கிடைக்கவில்லை. 2030ம் ஆண்டுக்குள் இத்துறை குறைந்தது 20 முதல் 25 லட்சம் பேருக்கு நேரடி வேலைவாய்ப்பை அளிக்கும் ’’ என்றார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1800114
மத்திய அமைச்சரவை
தேசிய அளவில் தீர்மானிக்கப்பட்ட இந்தியாவின் தற்போதைய பங்களிப்பு செயல்திட்டத்தை பருவநிலை மாற்றம் குறித்த ஐநா கட்டமைப்பு மாநாட்டிற்கு தெரிவிக்க மத்திய அமைச்சரவை ஒப்புதல் அளித்துள்ளது
தேசிய அளவில் தீர்மானிக்கப்பட்ட இந்தியாவின் தற்போதைய பங்களிப்பு செயல்திட்டத்தை பருவநிலை மாற்றம் குறித்த ஐநா கட்டமைப்பு மாநாட்டிற்கு தெரிவிக்க பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது.
பாரீஸ் ஒப்பந்தத்தில் ஏற்கப்பட்டது போல், பருவநிலை மாற்றத்தின் அச்சுறுத்தலுக்கு உலகளாவிய நடவடிக்கையை வலுப்படுத்துவதை நோக்கிய இந்தியாவின் பங்களிப்பை விரிவுபடுத்துமாறு தேசிய அளவில் தீர்மானிக்கப்பட்ட தற்போதைய பங்களிப்பு செயல்திட்டம் கோரியுள்ளது. இத்தகைய நடவடிக்கை வளர்ச்சிப்பாதைகளில் கரியமிலவாயு வெளியேற்றங்களை குறைக்க இந்தியாவுக்கு உதவும். இது நாட்டின் நலன்களை பாதுகாப்பதோடு, அதன் எதிர்கால வளர்ச்சித்தேவைகளுக்கும் பாதுகாப்பாக இருக்கும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1847812